اوکراینا دؤولت باشقانی ولودیمیر زلنسکی، روس گۆجلرینین اوکراینانین گونئیینده‌کی اتم الکتریک مرکزینه راکت آتدیغینی بیلدیردی.
زلنسکی، تلگرام حسابیندان وئردیگی آچیقلامادا، گئجه ائدیلن سالدیریدا راکتین میکولایئو بؤلگه‌سینده‌کی مرکزین ۳۰۰ متر یاخینلیغینا دوشدوگونو ایفاده ائتدی.
مرکزده بعضی بینالارین شوشه‌لرینین سیندیغی و قیسا مدتلی الکتریک کسینتیسی اولدوغو بیلگیسینی پایلاشان زلنسکی، روسیانین بوتون دونیا اوچون تهلوکه یاراتدیغینی و بونون چوخ گئج اولمادان داوردورولماسی لازیم اولدوغونو سؤیله‌دی.
اوکراینا باش قرارگاهی، روس اوردوسونون اوکرایناداکی ساواشدا ایتکیسینین ۵۵ مینه یاخینلاشدیغینی ادعا ائتدی.
باش قرارگاه‌دان وئریله‌ن آچیقلامادا، روس اوردوسونون سون ۲۴ ساعاتدا ۱۷۰ عسگر ایتیردیگی ادعا ائدیلدی.
آچیقلامادا ۲۴ فوریه - ۱۹ سپتامبر تاریخلری آراسیندا اوکراینادا ۵۴ مین ۶۵۰ روس عسگرینین ائتکیسیز حالا گتیریلدیگی بیلدیریلدی. بو مدت عرضینده روسلارا عاید ۲۵۱ اوچاق، ۲۱۷ هلیکوپتر، ۲۲۱۲ تانک، ۴۷۲۰ زره‌لی آراج، ۱۳۱۳ توپ، ۳۱۲ راکت آتار و ۱۶۸ هاوا ساوونما سیستمینین وورولدوغو قید ائدیلدی.
روسیانین ۳۵۸۱ آراج، ۱۵ گمی و یونگول سرعت قاییقغی و ۹۲۰ اینسانسیز هاوا آراجینی ایتیردیگی بیلدیریلن آچیقلامادا، روسلار طرفیندن آتیلان ۲۳۸ قانادلی راکتین ده اوکراینا هاوا ساوونما بیرلیکلری طرفیندن وورولدوغو بیلدیریلیدی.
